APROBACIÓN INICIAL DA MODIFICACIÓN DA ORDENANZA REGULADORA DA TAXA POLOS SERVIZOS QUE SE PRESTAN NO CASTELO DE SOUTOMAIOR
ADMINISTRACIÓN LOCAL — Provincial — Deputación Provincial (Ordenanzas e Regulamentos, 15/05/2018)

O Pleno da Deputación Provincial de Pontevedra, na sesión ordinaria que tivo lugar o día 27 de abril de 2018, acordou aprobar inicialmente a modificación da ordenanza reguladora da taxa polos servizos que se prestan no Castelo de Soutomaior. O Castelo de Soutomaior constitúe un dos principais recursos turísticos da provincia de Pontevedra e do destino Rías Baixas, e a Deputación de Pontevedra puxo en marcha un proxecto de musealización do mesmo tendo en conta a súa contorna como é o seu xardín e a súa camelia. Este proxecto de musealización do Castelo de Soutomaior está previsto que finalice proximamente e a par dese traballo fóronse definindo a prestación dos servizos ou a realización das actividades que se van a desenvolver no mesmo. Esta modificación da ordenanza reguladora da taxa polos servizos que se prestan no Castelo de Soutomaior establece unha serie de medidas definindo en detalle os servizos que se van a prestar ou as actividades que se van a realizar, adaptando ás taxas aos mesmos así como a incorporación da venda telemática, buscando facilitar a visita aos diferentes públicos a través de beneficios fiscais acorde co seu compromiso de servizo público. En cumprimento do disposto no artigo 49 da Lei 7/1985, de 2 de abril, Reguladora das Bases de Réxime Local, sométese a información pública polo prazo de trinta días hábiles, contandos desde o día seguinte á publicación do presente anuncio no Boletín Oficial da Provincia de Pontevedra, durante o cal poderá examinarse o expediente, que consta no Servizo de Contratación, Facenda e Patrimonio da Deputación de Pontevedra, e presentarse as reclamacións que se estimen oportunas. As reclamacións, reparos ou observacións que se presenten serán estudadas, no seu caso, polos servizos técnicos da Deputación de Pontevedra e posteriormente pola Comisión Informativa de Economía, Facenda e Réxime Interior, que formulará ao Pleno a proposta de aprobación ou de modificación da ordenanza reguladora da taxa polos servizos que se prestan no Castelo de Soutomaior. O acordo de aprobación inicial da modificación da ordenanza reguladora da taxa polos servizos que se prestan no Castelo de Soutomaior entenderase definitivamente aprobada no caso de que no prazo sinalado non se formulasen reclamacións, procedéndose á publicación do texto íntegro no devandito Boletín Oficial. Estas modificacións entrarán en vigor o día seguinte ó da publicación do texto íntegro no Boletín Oficial da Provincia de Pontevedra e aplicarase o mesmo día que entre en vigor a ordenanza reguladora do funcionamento, uso e organización do Castelo de Soutomaior. Así mesmo, a efectos de dar cumprimento ao establecido no artigo 133 da Lei 39/2015, de 1 de outubro, do Procedemento Administrativo Común das Administracións Públicas publicarase na páxina web “www-depo. es”, o texto íntegro dos artigos modificados da da ordenanza reguladora da taxa polos servizos que se prestan no Castelo de Soutomaior aprobada inicialmente polo Pleno da Deputación Provincial de Pontevedra, na sesión ordinaria do día 27 de abril de 2018. O que se fai público para xeral coñecemento e efectos. Pontevedra, 30 de abril de 2018 O Deputado Delegado, O Secretario, Asdo.: Carlos López Font Asdo.: Carlos Cuadrado Romay